Emil Ketterer

Emil Ketterer (født 6. august 1883, død 23. desember 1959) var en tysk friidrettsutøver, SA-general, nazi-politiker og lege som deltok i det tredje rikets eutanasi-program.

Han representerte Tyskland i Sommer-OL 1912 i Stockholm, der han ble utslått i forsøksheatet på 100 meter. 

Han tok utdanning som lege og fikk sin legelisens i 1913.

Han tjenestegjorde som regimentslege i hæren under første verdenskrig og ble for sin innsats belønnet med Jernkorset klasse 2. Han var etter krigen aktiv i et frikorps.

Ketterer meldte seg inn i NSDAP så tidlig som 1923 og deltok samme år i det såkalte Ølkjellerkuppet, en deltakelse som han senere ble tildelt Blodordenen for. Han fornyet sitt medlemskap etter at partiet ble reetablert i 1925 og ble samtidig medlem av SA. I andre halvdel av 1920-årene var han en av grunnleggerne av Den nasjonalsosialistiske tyske legeforening hvor han også var styreleder (1929-1934). Han var medisinsk gruppeleder i SA og Ernst Röhms livlege fra 1933 og til han ble drept i utrenskingene 30. juni 1934. Ketterer ble beskyttet av Röhms nestkommanderende og etterfølger, Viktor Lutze, fra å bli fengslet under utrenskningene og han beholdt stillingen som medisinsk gruppeleder til han sluttet i 1937. Han var innvalgt 

I 1938 fikk han graden Obergruppenführer i SA. 

Fra 1936 til 1945 var han styreleder i idrettsklubben TSV 1860 München. Han var også lokalpolitisk aktiv i München. Han gav under krigen sin uttrykkelige støtte til nazistenes eutanasi-program.

 Litteratur 

 Dirk Bitzer/ Bernd Wilting: Stürmen für Deutschland – Die Geschichte des deutschen Fußballs von 1933 bis 1954. Campus Verlag 2003, ISBN 3-593-37191-X.
 Helge Dvorak: Biographisches Lexikon der Deutschen Burschenschaft. Band I: Politiker, Teilband 7: Supplement A–K, Winter, Heidelberg 2013, ISBN 978-3-8253-6050-4. S. 535–536.
 Nils Havemann: Fußball unterm Hakenkreuz: Der DFB zwischen Sport, Politik und Kommerz. Campus Verlag, Frankfurt am Main 2005, ISBN 3-593-37906-6.
 Lutz Hachmeister: Schleyer, 2004, S. 74–77. (dort auch ein Photo aus seinem SA-Führerfragebogen)
 Winfried Süß: Der „Volkskörper“ im Krieg. Gesundheitspolitik, Gesundheitsverhältnisse und Krankenmord im nationalsozialistischen Deutschland 1939–1945. Oldenbourg, München 2003, ISBN 3-486-56719-5 (Volltext digital verfügbar).

 Referanser 

 Eksterne lenker 


Kategori:Tyske sprintere
Kategori:Tyske nazister
Kategori:Tyske leger
Kategori:Militærleger
Kategori:Nazi-leger
Kategori:SA-generaler
Kategori:Deltakere for Tyskland under Sommer-OL 1912
Kategori:Friidrettsutøvere under Sommer-OL 1912
Kategori:Tyskere fra første verdenskrig
Kategori:Tyskere fra andre verdenskrig
Kategori:Personer tilknyttet det tredje rike
Kategori:Deltakere i Ølkjellerkuppet
Kategori:Medlemmer av frikorps
Kategori:Mottakere av Jernkorset (1914)
Kategori:Medlemmer av NSDAP (innmeldt før 1925)
Kategori:Tysk militærpersonell (Hæren i Keiserrike)
Kategori:Personer fra Titisee-Neustadt